Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szakok, illetve a felsőoktatásról szóló 1993. évi LXXX. törvény szerinti főiskolai vagy
Paragraph Index: 115

8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bővítő, mesterfokozathoz szükséges alapozó ismeretkörök: természettudományos alapismeretek: 20-36 kredit matematika, fizika, kémia, és további tantárgyak (pl. biológia, mechanika, ökológia, stb) intézményi hatáskörben; gazdasági és humán ismeretek: 10-20 kredit nemzetközi menedzsment és gazdaságtan, versenyképesség elemzése, munkagazdaságtan, fenntartható fejlődés, szervezetfejlesztés, humánerőforrás menedzsment, kommunikációs ismeretek, további tantárgyak intézményi hatáskörben. 8.2. A szakmai törzsanyag kötelező ismeretkörei: 10-30 kredit rendszeranalízis, rendszerek tervezése és irányítása, folyamatszabályozás, ágazati technológiák (gépipari, vegyipari, stb. pl. nanotechnológia, biotechnológia, hulladékszegény technológiák), további, intézményi tantervben meghatározott szakmai ismeret. 8.3. A szakmai törzsanyag kötelezően választható ismeretkörei: 46-60 kredit differenciált szakmai ismeretek: minden olyan speciális szakmai ismeret, amely egy-egy műszaki, technológiai és a hozzájuk kapcsolódó menedzsment szakterületek eredményes műveléséhez és fejlesztéséhez szükséges. diplomamunka: 30 kredit. A szakképzettség szempontjából meghatározó ismeretkörök közül (8.2 és 8.3) a műszaki ismeretek aránya legalább 50%.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes